পিএমখালী ইউনিয়নের তোতকখালী সিকদার পাড়ার (পুরাকাটা) মৃত মোকতার আহমদের পুত্র হেলাল উদ্দিন গত ৫ জুলাই বিকেলে বাংলাবাজারস্থ মনজুরের দোকানে দেড় লাখ টাকা জমা রাখেন। ঘটনার দিন ঐ টাকা নিয়ে ছোট বোনের বিবাহের স্বর্ণ কিনতে তিনি কক্সবাজার আসেন। শহরের ভোলা বাবুর পেট্রোল পাম্প এলাকায় দেখা হয় তার পূর্ব পরিচিতি চকরিয়া খুটাখালী কালাপাড়া বাঘগুলা বাজারের মৃত হাজী আবু শামার ছেলে নুরুল আলমের সাথে। এসময় বোনের জন্য স্বর্ণ ক্রয় করতে আসার কথা শুনে প্রতারক নুরুল আলম কম দামে ভাল স্বর্ণ কেনার প্রস্তাব দেয়।  এক পর্যায়ে সে কৌশলে হেলালকে কলাতলীতে নিয়ে যায়। সেখানে এক সরু গলিতে নুরুল আলম ও তার ভাই পুতুইয়াসহ আরো ৪/৫ জন জড়ো হয়ে হেলাল উদ্দিনকে কিল ঘুষি ও লাথি মেরে তার কাছে থাকা দেড় লক্ষ টাকা ছিনিয়ে নেয়। এসময় প্রতারক নুরুল আলম এ ঘটনা কাউকে জানালে বা মামলা মোকদ্দমা করলে হেলাল উদ্দিনকে প্রাণ নাশের হুমকি দেয়।   এ ব্যাপারে গত ৬ জুলাই হেলাল উদ্দিন প্রতারক নুরুল আলম (৩০) ও পুতুইয়া (৩২) সহ আরো অজ্ঞাত ৪/৫ জনকে আসামী করে কক্সবাজার মডেল থানায় একটি এজাহার দায়ের করেছে। যার নং-২২৮/১১ইং।